คาดหุ้นไทยวันนี้ไม่คึกคัก แรงซื้อต่างชาติแผ่ว
นักวิเคราะห์คาดแนวโน้มหุ้นไทยวันนี้น่าจะซึมตัวลง แรงซื้อต่างชาติเริ่มแผ่ว&nbsp; แนวรับ769, 753 แนวต้าน 780 จุด
30 มี.ค. 2553

นักวิเคราะห์คาดแนวโน้มหุ้นไทยวันนี้น่าจะซึมตัวลง แรงซื้อต่างชาติเริ่มแผ่ว  แนวรับ769, 753 แนวต้าน 780 จุด
นายจักรกริช เจริญเมธาชัย รองกรรมการผู้จัดการ ฝ่ายกลยุทธ์การลงทุน บริษัทหลักทรัพย์ โกลเบล็ก จำกัด กล่าวถึงแนวโน้มการลงทุนตลาดหุ้นไทยวันนี้ (30 มี.ค.) ว่า ตลาดน่าจะซึมตัวลง คล้ายกับตลาดหุ้นอื่นในภูมิภาคเอเชียที่เช้านี้ส่วนใหญ่จะทรงตัวในแดนลบ เนื่องจากเวลานี้ Flow เริ่มชะลอตัวลงแล้ว อย่างไรก็ตาม ก็ยังไม่มากนัก คาดว่าจะเป็นผลจากกลัวความเสี่ยงเรื่องอัตราดอกเบี้ย
"ตลาดบ้านเราอาจจะได้รับแรงหนุนจากหุ้นในกลุ่มพลังงานบ้างเล็กน้อย โดยเฉพาะหุ้นในกลุ่มปตท. เนื่องจากโบรกเกอร์ต่างชาติได้มีการ upgrade คำแนะนำกัน โดยมองที่ผลประกอบการของบริษัทลูกของกลุ่มปตท. น่าจะมีการฟื้นตัวขึ้น ดังนั้นจึงควรจะเลือกเล่นเป็นรายตัวไป"          สำหรับปัจจัยการเมืองไทยเท่าที่ดูออกในลักษณะของพัฒนาการเชิงลบมากขึ้น  ส่วนกรอบการเคลื่อนไหวดัชนีตลาดหุ้นไทยวันนี้ คาดแนวรับอยู่ที่ 769, 753 จุด แนวต้าน780 จุด